Industri automotif

Industri automotif merangkumi apa-apa bidang yang berkaitan kenderaan bermotor, dan ia merupakan sektor ekonomi terpenting dalam hasil pendapatan. Namun istilah industri automotif selalunya tidak termasuk industri lain yang berkaitan kenderaan selepas kenderaan bermotor dihantar kepada pengguna seperti bengkel kereta dan stesen minyak.

Trend penggunaan 
Lebih kurang 250 juta kenderaan digunakan di Amerika Syarikat. Di seluruh dunia, terdapat lebih kurang 806 juta kereta dan lori ringan pada tahun 2007, menggunakan lebih 260 bilion gelen bahan api petrol dan diesel setiap tahun. Sesetengah pihak berpendapat bahawa sistem pengangkutan awam bandar terbukti tidak berdaya tahan, menggunakan tenaga berlebihan, memberi kesan terhadap kesihatan populasi, serta menawarkan tahap perkhidmatan yang semakin menurun walaupun dengan pelaburan yang semakin meningkat. Kebanyakan kesan negatif tersebut tertumpu kepada kumpulan sosial yang kurang cenderung memiliki serta memandu kereta. Pergerakan pengangkutan yang berdaya tahan tertumpu kepada penyelesaian terhadap masalah tersebut.

Cawangan Detroit bagi Kumpulan Konsultan Boston meramalkan bahawa, menjelang tahun 2014, satu pertiga daripada permintaan dunia tertumpu kepada empat negara BRIC (Brazil, Rusia, India dan China). Pasaran automotif lain yang berpotensi untuk berkuasa ialah Iran dan Indonesia.

Sejarah 
Kereta berenjin petrol pertama yang praktikal dibina oleh Karl Benz pada tahun 1885 di Mannheim, Jerman. Benz memperoleh paten bagi keretanya pada  29 Januari 1886, serta memulakan pengeluaran kereta pada tahun 1888, selepas isterinya Bertha Benz melakukan perjalanan jauh pertama pada Ogos 1888 - dari Mannheim ke Pforzheim dan pulang semula - sekaligus membuktikan bahawa pedati tanpa kuda tersebut sangat sesuai untuk kegunaan harian. Sejak tahun 2008, Laluan Memorial Bertha Benz diwartakan bagi mengenang peristiwa tersebut.

Tidak lama kemudian, Gottlieb Daimler dan Wilhelm Maybach di Stuttgart pada tahun 1889 mereka bentuk sebuah kenderaan dari mula sebagai sebuah kereta dan bukannya kereta kuda yang dilengkapi enjin. Mereka juga dinamakan sebagai pencipta motosikal pertama, Daimler Reitwagen, pada tahun 1885, tetapi Enrico Bernardi dari Universiti Padua di Itali, pada tahun 1882, telah mempatenkan enjin petrol satu silinder   yang dipasang pada basikal roda tiga anak lelakinya, menjadikannya salah satu calon kereta pertama, serta motosikal pertama;. Bernardi membesarkan basikal roda tiga itu pada tahun 1892 untuk membawa dua penumpang dewasa.

Pengeluaran kenderaan bermotor sedunia

Mengikut tahun

Mengikut negara

Mengikut pengeluar

Hubungan pengeluar 
Adalah lumrah bagi sesebuah pengeluar kereta untuk memiliki saham dalam syarikat automotif lain. Pemilikan ini akan diterangkan dengan lebih lanjut bagi sesebuah syarikat individu.

Hubungan terkini yang utama termasuklah:
 Daimler AG memiliki 20% saham dalam Eicher Motors, 10.0% saham dalam KAMAZ, 10% saham dalam Tesla Motors, 6.75% saham dalam Tata Motors dan 3.1% saham dalam Perikatan Renault-Nissan Motors. Mereka sedang dalam proses menjual balik 40% saham mereka dalam Kumpulan McLaren. Proses ini akan diselesaikan pada tahun 2011.
 Dongfeng Motor Corporation terlibat dalam usaha sama dengan beberapa syarikat di seluruh dunia, termasuklah: Honda (Jepun), Hyundai (Korea Selatan), Nissan (Jepun), Nissan Diesel (Sweden), dan PSA Peugeot Citroen (Perancis).
 Fiat memiliki 90% saham dalam Ferrari serta 25% saham dalam Chrysler, yang boleh ditingkatkan kepada 51%; dengan pilihan untuk meningkatkan pegangan saham.
 Ford Motor Company memegang 3% saham dalam Mazda dan 8.3% saham dalam Aston Martin.
 Geely Automobile memegang 23% saham dalam Manganese Bronze Holdings.
 General Motors dan Shanghai Automotive Industry Corporation (SAIC) mempunyai dua usaha sama dalam Shanghai General Motors dan SAIC-GM-Wuling Automobile.
 Kumpulan Automotif Hyundai Kia memegang 38.67% saham dalam Kia Motors, turun daripada 51% yang dimilikinya pada tahun 1998.
 Renault Pars merupakan usaha sama dengan 51% saham dimiliki Renault dari Perancis. Enpat puluh sembilan peratus lagi saham dalam Renault Pars dimiliki bersama oleh Pertubuhan Pembangunan dan Pengubahsuaian Industri Iran, IKCO dan Saipa. Syarikat tersebut ditubuhkan pada tahun 2003.
 MAN SE memiliki 17.01% saham undian dalam Scania.
 Porsche Automobil Holding SE mempunyai 50.74% saham dalam Kumpulan Volkswagen. Berikutan masalah kecairan, Kumpulan Volkswagen kini dalam proses memiliki Porsche.
 Renault-Nissan Motors mempunyai sebuah perikatan yang melibatkan dua syarikat global yang dihubungkan melalui saling pembelian saham, dengan Renault memegang 44.3% saham Nissan, manakala Nissan memegang 15% saham (bukan undian) Renault. Perikatan ini memegang 3.1% saham dalam Daimler AG.
 Renault memegang 25% saham dalam AvtoVAZ serta 20.5% saham undian dalam Kumpulan Volvo.
 Toyota memegang 51% saham dalam Daihatsu, serta 16.5% dalam Fuji Heavy Industries, syarikat induk Subaru.
 Kumpulan Volkswagen dan FAW mempunyai sebuah usaha sama.
 Kumpulan Volkswagen dan Shanghai Automotive Industry Corporation (SAIC) mempunyai usaha sama dalam Shanghai Volkswagen Automotive.
 Kumpulan Volkswagen memegang 37.73% saham dalam Scania (68.6% hak mengundi), dan 29% saham dalam MAN SE.
 Kumpulan Volkswagen mempunyai 49.9% saham dalam Porsche AG. Volkswagen sedang dalam proses menguasai Porsche, yang akan diselesaikan pada pertengahan 2011.
 Kumpulan Volkswagen mempunyai 19.9% saham dalam Suzuki, manakala Suzuki mempunyai 5% saham dalam Volkswagen.

Rujukan

Pautan Luar 

 Alliance of Automobile Manufacturers
 Automotive engineering learning website
 All vehicle manufacturers in the world (in Dutch with English etc. translation)
 Car makes of the world, 1894—present
 Automotive history and photos
 Automaker Rankings 2007: The Environmental Performance of Car Companies
 List of car trims (car sub models) 1989–present